Տեղեկացանք նաև, որ հաշվի առնելով «Հետք»-ի մայիսի 15-ին՝ «Բուժկետի, համայնքապետարանի շենքերը, մանկապարտեզի հարակից այգին օտարվել են համայնքապետի ընտանիքի անդամներին» վերնագրով հրապարակումը և Տարածքային կառավարման և զարգացման նախարարության աշխատակիցների՝ Նորակերտ համայնքում կատարված ուսումնասիրության արդյունքները, նախարար Սուրեն Պապիկյանը դիմել է գլխավոր դատախազ Արթուր Դավթյանին: Վերջինս տեղեկացրել է, որ Նորակերտ համայնքի ղեկավարի և ավագանու կողմից իրականացված գործողություններում առկա են քրեական օրենսդրությամբ սահմանված հանցակազմի առերևույթ տարրեր և խնդրել է քրեական գործ հարուցել։